
Kretingos rajono savivaldybės administracijos
direktoriaus 2014 m. balandžio 1 d. įsakymu  Nr. A2-98

direktoriaus 2026 m. gegužės       d. įsakymo
Nr. A1-     redakcija)

KRETINGOS RAJONO SAVIVALDYBĖS ADMINISTRACIJOS 
BENDROJO SKYRIAUS NUOSTATAI

I  BENDROSIOS NUOSTATOS

1. Kretingos rajono savivaldybės administracijos Bendrojo skyriaus nuostatai (toliau – Nuostatai) reglamentuoja Kretingos rajono savivaldybės administracijos (toliau – Savivaldybės administracija) Bendrojo skyriaus (toliau – Skyrius) uždavinius ir funkcijas, teises, pavaldumą, veiklos organizavimą, pertvarkymą, reorganizavimą arba likvidavimą.
2. Skyrius yra Savivaldybės administracijos struktūrinis padalinys, sprendžiantis jo kompetencijai priskirtus klausimus. Savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, Kretingos rajono savivaldybės (toliau – Savivaldybė) tarybos sprendimais, Savivaldybės mero potvarkiais, Savivaldybės administracijos direktoriaus įsakymais, Savivaldybės administracijos nuostatais bei šiais Nuostatais.
3. Skyriaus veikla grindžiama įstatymo viršenybės, teisėtumo, objektyvumo, bendradarbiavimo, nešališkumo ir sąžiningumo principais.
4. Skyrius už savo veiklą atsiskaito Savivaldybės administracijos direktoriui. 
5. Skyrius yra struktūrinis padalinys, neturintis juridinio asmens teisių, turintis savo apvalų antspaudą su Kretingos rajono savivaldybės administracijos Bendrojo skyriaus pavadinimu ir spaudus.

II  SKYRIAUS UŽDAVINIAI IR FUNKCIJOS

6. Pagrindiniai Skyriaus uždaviniai:
6.1. tvarkyti Savivaldybės raštvedybą;
6.2. organizuoti dokumentų valdymą;
6.3. aptarnauti rajono savivaldybės Tarybą, savivaldybės merą, mero pavaduotoją, administracijos direktorių, direktoriaus pavaduotoją;
6.4. padėti organizuoti rajono savivaldybės Tarybos posėdžius, teikti dokumentus komitetų, Tarybos posėdžiams;
6.5. padėti savivaldybės administracijos direktoriui formuoti personalo valdymo politiką;
6.6. padėti savivaldybės administracijos direktoriui valdyti personalą;
6.7. organizuoti žmogiškųjų išteklių plėtrą;
6.8. užtikrinti Savivaldybės rengiamų dokumentų ir raštų taisyklingumą;
	6.9. koordinuoti Viešųjų ir privačių interesų derinimo įstatymo nuostatų laikymąsi Savivaldybėje;
	6.10. įgyvendinti lygių galimybių, lyčių lygybės prevencijos priemones savivaldybės lygmeniu;
6.11. užtikrinti savivaldybei Lietuvos Respublikos vietos savivaldos įstatymu pavestą valstybinę (valstybės perduota savivaldybėms) funkciją – savivaldybėms pagal teisės aktus priskirtų archyvinių dokumentų tvarkymas;
6.12. organizuoti dokumentų valdymą, laikymą ir apsaugą Kretingos rajono savivaldybės likviduotų įmonių ir Savivaldybės administracijos archyvuose.
	7. Skyrius, vykdydamas jam pavestus uždavinius, atlieka šias funkcijas:
7.1. administruoja ir organizuoja Savivaldybės dokumentų valdymo sistemos „Kontora“ (toliau – DVS) darbą;
7.2. atlieka DVS administratoriaus funkcijas, vykdo Savivaldybės e. dokumentų, e. paslaugų sistemos, e. pristatymo sistemos administravimą;
7.3. dirba su pagrindiniu Savivaldybės elektroniniu paštu savivaldybe@kretinga.lt;
7.4. vykdo įslaptintos informacijos administravimą;
7.5. aptarnauja asmenis pagal „Vieno langelio“ principą:
7.5.1. priima prašymus ir skundus, preliminariai nustato, kokia jų esmė, ar institucija pagal kompetenciją gali spręsti prašyme ar skunde išdėstytus klausimus, peržiūri gautą korespondenciją, atlieka visos gautos korespondencijos pirminį tvarkymą, registruoja fizinių ir juridinių asmenų prašymus, pasiūlymus, pareiškimus, skundus, tvarko jų apskaitą, su vadovų rezoliucija pateikia  vykdytojams;
7.5.2. tvarko raštvedybą, susijusią su gyventojų prašymais, skundais, pasiūlymais ir kontroliuoja atsakymų į juos terminus, ar laiku atsakoma pareiškėjams;
7.5.3. įregistruoja DVS visus gautus ir siunčiamus dokumentus, sutvarko siunčiamąją korespondenciją, užregistruoja, patikrina, ar teisingai įforminta, prireikus užpildo registrus, išsiunčia;
7.5.4. atlieka kitas dokumentų valdymo funkcijas, kurios numatytos dokumentų valdymą reglamentuojančiuose teisės aktuose ir kituose dokumentuose;
7.5.5. pagal institucijos kompetenciją konsultuoja asmenis, kaip išdėstyti ar užpildyti reikalingus dokumentus;
7.5.6. grąžina asmeniui prašymus ar skundus, neatitinkančius nustatytų reikalavimų;
7.5.7. informuoja asmenį apie prašymo ar skundo nagrinėjimo eigą;
7.5.8. teikia informaciją apie institucijos veiklą ir konsultuoja institucijos kompetencijos klausimais, išskyrus atvejus, kai dėl keliamų klausimų sudėtingumo (specifiškumo) ar kompleksiškumo asmenį turi konsultuoti kiti institucijos valstybės tarnautojai ar darbuotojai, dirbantys pagal darbo sutartį, turintys reikalingą kompetenciją;
7.5.9. atlieka kitas savivaldybės administracijos direktoriaus pavestas funkcijas, kurių reikia tinkamai įgyvendinti „Vieno langelio“ principą aptarnaujant asmenis;
7.6. registruoja ir saugo įstaigos rengiamus dokumentus, priimtus teisės aktus ir juos išsiunčia vykdytojams;
7.7. tvirtina Savivaldybės tarybos, Savivaldybės administracijos priimtų arba gautų dokumentų kopijų, išrašų, nuorašų tikrumą;
7.8. pagal skyriaus kompetenciją priima ir konsultuoja juridinius ir fizinius asmenis, nagrinėja ir atsako į jų prašymus, skundus, pasiūlymus;
7.9. laiku pateikia rajono savivaldybės Tarybos nariams posėdžiui reikalingą medžiagą, organizuoja savivaldybės Tarybai teikiamų sprendimų projektų svarstymą komitetuose, renka, sistemina ir komplektuoja medžiagą Tarybos, jos komitetų posėdžiams, tvarko Tarybos narių darbo laiko apskaitą;
7.10. užtikrina dokumentų ir kitos posėdžiams su darbotvarkės klausimais susijusios reikalingos medžiagos pateikimą laiku posėdžių dalyviams;
7.11. protokoluoja posėdžius, daro skaitmeninius garso įrašus, įformina pagal reikalavimus rajono savivaldybės Tarybos posėdžiuose priimtus dokumentus, posėdžių protokolus, formuoja dokumentų bylas, rengia protokolų išrašus;
7.12. prižiūri ir koordinuoja teisės aktų, reglamentuojančių viešųjų ir privačių interesų nuostatų laikymąsi, įgyvendinimą Savivaldybėje;
7.13. tvirtina Savivaldybės tarybos, Savivaldybės administracijos priimtų arba gautų dokumentų kopijų, išrašų, nuorašų tikrumą;
7.14. techniškai aptarnauja rajono savivaldybės merą, savivaldybės vicemerą ir rajono savivaldybės Tarybos narius, kai šie vykdo savo įgaliojimus;
7.15. užtikrina rajono savivaldybės Tarybos sprendimų, rajono mero potvarkių, administracijos direktoriaus įsakymų išsiuntimą adresatams;
7.16. Lietuvos Respublikos teisėkūros pagrindų įstatymo nustatyta tvarka teikia ir atsiima iš Teisės aktų registro teisės aktų elektroninius dokumentus ir (ar) jų skaitmenines kopijas nustatyta tvarka ir forma;
7.17. rengia rajono savivaldybės Tarybos sprendimų, rajono savivaldybės mero potvarkių, administracijos direktoriaus įsakymų projektus, kitus tvarkomuosius, informacinius ir organizacinius dokumentus, raštų, pažymų ir kitų dokumentų projektus Skyriaus kompetencijos klausimais;
7.18. pasibaigus kalendoriniam mėnesiui, Vyriausybės atstovų įstaigai pateikia Savivaldybės administracijos direktoriaus įsakymų ir Savivaldybės mero potvarkių veiklos klausimais registrų sąrašus, Savivaldybės tarybos posėdžių darbotvarkių projektus, papildomus sprendimų projektus bei priimtų Savivaldybės tarybos sprendimų registrų sąrašus;	
7.19. atsižvelgdamas į Savivaldybės strateginius tikslus ir uždavinius, teikia savivaldybės administracijos direktoriui siūlymus dėl žmogiškųjų išteklių poreikio ir efektyvaus panaudojimo, dėl skyriaus darbo organizavimo tobulinimo, atsižvelgiant į teisės aktuose Savivaldybei nustatytus uždavinius;
7.20. padeda personalui įgyvendinti teisę į karjerą Savivaldybės administracijoje; 
7.21. padeda savivaldybės administracijos direktoriui formuoti personalo sudėtį;
7.22. padeda Savivaldybės administracijos struktūrinių padalinių vadovams vykdyti personalo adaptavimą ir integravimą Savivaldybės administracijoje;
7.23. padeda savivaldybės administracijos direktoriui formuoti Savivaldybės administracijos personalo mokymo prioritetus, organizuoja personalo mokymus arba, esant poreikiui, koordinuoja personalo mokymų organizavimą, atlieka kitas su žmogiškųjų išteklių plėtros organizavimu susijusias funkcijas;
7.24. pagal kompetenciją dalyvauja rengiant Savivaldybės administracijos vidaus tvarką ir struktūrinių padalinių veiklą reguliuojančių teisės aktų projektus;
7.25. rengia teisės aktų projektus ir kitus su personalo valdymu susijusius dokumentus, rengia ir teikia pasiūlymus su personalo valdymu susijusiais klausimais;
7.26. pagal kompetenciją kartu su kitais Savivaldybės administracijos struktūriniais padaliniais kontroliuoja vidaus tvarkos taisyklių laikymąsi, teikia savivaldybės administracijos direktoriui siūlymus dėl darbo drausmės, darbo ir tarnybos sąlygų Savivaldybės administracijoje gerinimo;
7.27. rengia skyriaus valstybės tarnautojų ir darbuotojų, dirbančių pagal darbo sutartis, pareigybių aprašymus, konsultuoja Savivaldybės administracijos struktūrinių padalinių vadovus pareigybių aprašymų rengimo klausimais, teikia jiems siūlymus dėl pareigybių aprašymų keitimo ir papildymo;
7.28. organizuoja Savivaldybės administracijos personalo ir Savivaldybei pavaldžių įstaigų vadovų priėmimą į pareigas ir atleidimą iš jų; 
7.29. tvarko duomenis valstybės tarnautojų registre ir Viešojo sektoriaus darbuotojų registro informacinėje sistemoje VSDRIS;
7.30. organizuoja Savivaldybės administracijos valstybės tarnautojų tarnybinės veiklos ir darbuotojų, dirbančių pagal darbo sutartis, veiklos vertinimą;
7.31. organizuoja atostogų suteikimą personalui;
7.32. tvarko Savivaldybės vadovų, Skyriaus darbuotojų, valstybės tarnautojų ir darbuotojų, dirbančių pagal darbo sutartis, neįeinančių į struktūrinius padalinius, darbo ir poilsio laiko apskaitą;
7.33. padeda įgyvendinti personalo socialines ir kitas garantijas;
7.34. valstybinės kalbos vartojimo ir taisyklingumo požiūriu derina rajono savivaldybės Tarybos sprendimų, mero potvarkių, administracijos direktoriaus įsakymų projektus, Savivaldybės raštus, siunčiamus LR Seimui, LR Vyriausybei, Prezidentūrai, ministerijoms ir kitus raštus, siunčiamus už rajono savivaldybės ribų;
7.35. tikrina Savivaldybės rengiamų dokumentų, raštų kalbą;
[bookmark: _Hlk125374260]7.36. rengia lyčių lygybės, lygių galimybių politikų įgyvendinimą savivaldybės lygmeniu, vykdo kitas su lygių galimybių politika susijusias funkcijas;
7.37. dalyvauja darbo grupių, komisijų veikloje personalo ir kitais Skyriaus kompetencijos klausimais, teikia pasiūlymus;
7.38. konsultuoja su Skyriaus veikla susijusiais klausimais;
7.39. rengia ir derina Savivaldybės administracijos apskaitos dokumentus (dokumentacijos planą, dokumentacijos plano papildymų sąrašą, dokumentų naikinimo aktą, bylų apyrašų sąrašą, bylų apyrašą ir jo tęsinį) ar jų duomenis su Klaipėdos regioniniu valstybės archyvu Elektroninio archyvo informacinėje sistemoje (toliau – EAIS);
7.40. rengia ir derina skyriaus apskaitos dokumentus (dokumentų naikinimo aktus, bylų apyrašų sąrašą, bylų apyrašus ir jų tęsinius) ar jų duomenis su Klaipėdos regioniniu valstybės archyvu EAIS sistemoje;
7.41. derina įstaigų, kurių steigėja yra Kretingos rajono savivaldybė, išskyrus nurodytas Valstybės ir savivaldybių institucijų, įstaigų ir įmonių, perduodančių dokumentus valstybės archyvams, sąraše, apskaitos dokumentus ar jų duomenis;
7.42. atrenka bylas naikinti, pasibaigus dokumentų saugojimo terminui ir organizuoja jų naikinimą, arba priima sprendimą pratęsti jų saugojimo terminą;
7.43. sudaro ir teikia Savivaldybės administracijos direktoriui tvirtinti Savivaldybės administracijos dokumentų naikinimo aktus;
7.44. sudaro ir teikia Savivaldybės administracijos direktoriui tvirtinti Savivaldybės administracijos dokumentų, kurių saugojimo terminas pratęstas, sąrašą;
7.45. rengia pažymas apie Savivaldybės administracijos ir Skyriaus metų veiklos istoriją ir dokumentų sutvarkymą Klaipėdos regioniniam valstybės archyvui;
7.46. perima saugojimui pagal dokumentų perdavimo aktus kitų įstaigų, Savivaldybės administracijos struktūrinių padalinių, likviduojamų valstybės ar savivaldybės institucijų, įstaigų ar įmonių bei likviduojamų nevalstybinių organizacijų ir privačių juridinių asmenų veiklos  dokumentus kurių saugojimo terminas nėra pasibaigęs;
7.47. užfiksuoja perimtų saugoti kitų įstaigų, Savivaldybės administracijos struktūrinių padalinių apskaitos vienetų (bylų) skaičių ir kitus apskaitos duomenis perimtų saugoti dokumentų apskaitos žurnale;
7.48. perduoda nuolat saugomus dokumentus, saugoti valstybės archyvams;
7.49. priima likvidatorių prašymus ir rengia pažymas dėl likviduojamo juridinio asmens dokumentų;
7.50. saugomų dokumentų pagrindu rengia ir išduoda pažymas, dokumentų išrašus, nuorašus ir kopijas;
7.51. tvarko saugomų dokumentų apskaitą, užtikrinančią jų valdymą;
7.52. teikia metodinę pagalbą Savivaldybės administracijos, biudžetinių įstaigų, savivaldybės įmonių darbuotojams, dokumentų saugojimo, tvarkymo, komplektavimo ir naikinimo klausimais;
7.53. vykdo mažos vertės pirkimus Viešųjų pirkimų informacinėje sistemoje VIPIS; 
7.54. rengia ir teikia skyriaus metinę ataskaitą Savivaldybės administracijos direktoriui;
7.55. pagal kompetenciją vykdo kitus savivaldybės administracijos direktoriaus pavedimus, nurodymus, kurie neprieštarauja Lietuvos Respublikos teisės aktams.

III  SKYRIAUS TEISĖS 

8. Skyrius, įgyvendindamas jam pavestus uždavinius ir funkcijas, turi teisę:
8.1. nustatyta tvarka gauti iš valstybės institucijų, įstaigų, įmonių ir organizacijų, Savivaldybės administracijos struktūrinių, teritorinių struktūrinių padalinių, valstybės tarnautojų ir darbuotojų, dirbančių pagal darbo sutartis, neįeinančių į struktūrinius padalinius, Savivaldybei pavaldžių įstaigų, kontroliuojamų įmonių dokumentus, raštu ar žodžiu reikiamą informaciją, būtiną Skyriaus veiklai, užduotims ir pavedimams veiksmingai vykdyti;
8.2. kontroliuoti dokumentų užduočių vykdymą ir apie tai informuoti savivaldybės administracijos direktorių;
8.3. nepriimti iš vykdytojų netvarkingai parengtų, netinkamai įformintų dokumentų;
8.4. nevykdyti pavedimų ar užduočių, jei jie prieštarauja įstatymams ar kitiems teisės aktams;
8.5. atsisakyti tarnybinių veiksmų, jei jų vykdymas sukeltų viešųjų ir privačių interesų konfliktą.
9. Skyrius, kaip Savivaldybės administracijos padalinys, turi ir kitas teisės aktais suteiktas teises.
10. Skyriaus darbuotojai, vykdydami jiems pavestas funkcijas, privalo:
10.1. tinkamai atlikti jų pareigybių aprašymuose nustatytas funkcijas;
10.2. kelti savo kvalifikaciją;
10.3. tausoti Savivaldybės administracijos turtą;
10.4. laiku vykdyti Savivaldybės administracijos direktoriaus pavedimus Skyriaus ir savo kompetencijos klausimais;
10.5. laikytis Savivaldybės administracijos vidaus tvarkos, darbuotojų etikos taisyklių;
10.6. teikiant duomenis, laikytis asmens duomenų apsaugos teisės aktų. 

IV  SKYRIAUS VEIKLOS ORGANIZAVIMAS

11. Skyriui vadovauja ir vadovaudamasis Nuostatais jo veiklą organizuoja skyriaus vedėjas, tiesiogiai pavaldus ir atskaitingas Savivaldybės administracijos direktoriui. 
12. Skyriaus vedėjas:
12.1. planuoja ir organizuoja Skyriaus darbą;
12.2. atsiskaito savivaldybės administracijos direktoriui už Skyriaus veiklą bei funkcijų vykdymą;
12.3. teikia siūlymus savivaldybės administracijos direktoriui Skyriaus kompetencijos klausimais;
12.4. atstovauja viešojo sektoriaus subjektui kitose institucijose, įstaigose ir organizacijose, dalyvauja darbo grupių ir komisijų veikloje bei pasitarimuose Skyriaus kompetencijos klausimais;
12.5. rengia Skyriaus darbuotojų pareigybių aprašymus ir teikia juos Savivaldybės administracijos direktoriui tvirtinti;
12.6. teikia Savivaldybės administracijos direktoriui pasiūlymus dėl Skyriaus darbuotojų skatinimo, ir tarnybinių nuobaudų jiems skyrimo ar darbo sutarties nutraukimo, jų kvalifikacijos kėlimo bei profesinių įgūdžių tobulinimo;
12.7. prižiūri, kaip Skyriaus darbuotojai įgyvendina pavestas funkcijas, vertina jų įgyvendinimo kokybę, teisės aktų nustatyta tvarka vertina Skyriaus darbuotojų veiklą.
13. Skyriaus darbuotojai yra tiesiogiai pavaldūs Skyriaus vedėjui ir atsako už tinkamą savo funkcijų atlikimą bei gautų pavedimų vykdymą.
14. Kai nėra Skyriaus vedėjo (atostogų, ligos, komandiruočių metu ar kitais teisėto nebuvimo tarnyboje atvejais) jo funkcijas vykdo Skyriaus vedėjo pavaduotojas arba kitas administracijos direktoriaus paskirtas valstybės tarnautojas.
15. Keičiantis Skyriaus vedėjui, reikalai ir dokumentai perduodami Savivaldybės administracijos direktoriaus paskirtam valstybės tarnautojui, o keičiantis kitiems Skyriaus valstybės tarnautojams ar darbuotojams – Skyriaus vedėjo pavestam skyriaus valstybės tarnautojui ar darbuotojui pagal perdavimo ir priėmimo aktą. Aktas registruojamas DVS atitinkamame dokumentų registre.

V  BAIGIAMOSIOS NUOSTATOS

16. Skyriaus nuostatai tvirtinami, keičiami ir papildomi Savivaldybės administracijos direktoriaus įsakymu, atsižvelgiant į teisės aktų pasikeitimus ar Savivaldybės administracijos veiklos pokyčius.
17. Skyrius gali būti pertvarkytas, reorganizuotas ar likviduotas Savivaldybės administracijos direktoriaus įsakymu.

Rengė:
Bendrojo skyriaus vedėja 				                  Lolita Barakauskienė
